Soms gebeur dit dat oefentye of die oefenplek verander, bv. die stadion word verhuur vir ‘n funksie en ons kan nie by die baan oefen nie. Ek sal dan ‘n alternatiewe oefenplek kry en by die baan aankondig op watter dag ons elders gaan oefen. Indien jy die aand nie die oefening bygewoon het nie, sal jy nie van die aankondiging weet nie en sal jy verniet by die stadion opdaag. Dit is dus belangrik om my te kontak indien jy nie ‘n oefening kan of gaan bywoon nie, sodat ek vir jou kan sê of daar enige belangrike aankondigings gemaak was of gaan word.